Osvaldas Janonis

Osvaldas Janonis (1948 m. lapkričio 25 d. Netikiškiuose, Svėdasų valsčius – 2020 m. gruodžio 9 d. Kaunas) – Lietuvos bibliografas, pedagogas, socialinių mokslų daktaras, profesorius.

Biografija 
1966 m. baigė Troškūnų vidurinę mokyklą (Anykščių raj.), 1970 m. baigė Vilniaus universiteto Istorijos-filologijos fakultetą. 1976–1979 m. Leningrado N. Krupskajos kultūros instituto aspirantas. 1979 m. pedagogikos mokslų kandidatas.

1970–1971 m. dirbo Lietuvos valstybinėje respublikinėje bibliotekoje (nuo 1989 m. Lietuvos nacionalinė Martyno Mažvydo biblioteka), 1993–2000 m. – jos Bibliografijos ir knygotyros centre, 1973–1974 m., 1989–2001 m., 2002–2004 m. – Kauno viešojoje bibliotekoje. 1971–1993 m. Vilniaus universiteto Kauno humanitarinio fakulteto (iki 1989 m. – Kauno vakarinis fakultetas) dėstytojas, 1981–1982 m. – Bibliotekininkystės ir bibliografijos katedros vedėjas, nuo 1993 m. dėstė Komunikacijos fakulteto Knygotyros ir dokumentotyros institute. 2001–2002 m. dirbo moksliniu bendradarbiu docentu Klaipėdos universiteto Humanitarinių mokslų fakulteto Bibliotekininkystės katedroje. Nuo 2005 m. profesorius. Nuo 2012 m. kovo mėn. Vilniaus universiteto afiliuotasis profesorius.

Įvertinimas 
 Vaclovo Biržiškos pirmosios premijos laureatas (1996)
 Anykščių Teresės Mikeliūnaitės kultūros premijos laureatas (2012)
 Anykščių rajono savivaldybės Garbės pilietis (2019)

Mokslinė veikla 
Svarbiausios mokslinės veiklos kryptys: bibliografijos mokslo metodologija, bibliografinės apskaitos istorija ir metodika. Lietuvos bibliografijos C serijos „Lietuviškų periodinių leidinių publikacijos 1912–1918“ metraščių vienas sudarytojų, 1891–1892 m. ir 1904–1905 m. metraščių redaktorius, nuo 1999 m. tarptautinio bibliografijos leidinio „ABHB: Annual Bibliograhy of the History of the Printed Book and Libraries“ ir tarptautinės bibliografinės duomenų bazės „BHO: Book History on Line“ vienas sudarytojų, enciklopedinio žodyno „Knygotyra“ (1997 m.) vienas rengėjų. Parengė mokomųjų leidinių. Sudarė 2004 m. A. Šeškevičiaus, kt. personalines bibliografijos rodykles, 2012 m. sudarė istorijos ir kraštotyros žinyną „Сурдегский в честь Сошествия Св. Духа на апостолов мужской монастырь“ .

Svarbesniųjų publikacijų sąrašas 
 Tarybų Lietuvos bibliografijos mokslas, 1976–1982 m. 1983 m.
 Tarybų Lietuvos bibliografijos mokslas, 1983–1985 m. 1986 m.
 Tarybų Lietuvos bibliografinė produkcija, 1971–1985 m. 1989 m.
 Nacionalinės bibliografijos paraštėje. 1993 m.
 Lietuvių bibliografinė tarnyba. 1994 m.
 Bendroji bibliografijos priemonių sudarymo metodika. 1995 m.
 Serialinių leidinių publikacijų bibliografinė apskaita. 1997 m.
 Vaclovo Biržiškos „Lietuvių bibliografija“. 1997 m.
 Bibliografinė heuristika. 1999 m.
 Bibliografijos mokslas ir praktika XX a. antrojoje pusėje: raidos bruožai, 2002 m.
 Bibliografijos mokslas Lietuvoje 1986–2000 metais. 2002 m.
 Bibliografinių nuorodų ir jų sąrašų sudarymo studijų bei mokslo darbuose metodika. 2005 m.
 Lietuvos ir išeivijos bibliografijos chronologija (iki 1940 m.). 2007 m.
 Bibliografijos teorija. 2009 m.
 Surdegis 1510–1940 metais. 2010 m.
 Сурдегский в честь Сошествия Св. Духа на апостолов мужской монастырь. 2012 m.
 Сурдегский в честь Сошествия Св. Духа на апостолов мужской монастырь в исторических документах. 2013 m.
 Anykščių krašto tyrėjo parankinė knyga. Kn. 1–3. 2012–2014 m.
 Surdegis ir jo apylinkės: atminimo knyga. 2014 m.
 Anykščių kraštotyrininkai 2016 (su bendraaut.)
 Surdegio ir jo apylinkių bajorai (XIX a. II pusė–XX a. pr.). 2017 m.
 Surdegis XV–XX a.: chronologija. 2017 m.
 Страницы истории Сурдегского в честь Сошествия Св. Духа на апостолов мужского монастыря. 2017 m.
 Сурдегский в честь Сошествия Св. Духа на апостолов мужской монастырь: историко-краеведческий справочник для поломника. 2-a, patais., papild. ir iliustr. laida. 2020 m.

Šaltiniai 

 Osvaldas Janonis: autobibliografijos rodyklė (1968–2007). Vilnius, 2008. 106, [1] p.

Nuorodos 
 O. Janonis Anykštėnų biografijų žinyne

Lietuvos bibliotekininkai
Lietuvos pedagogai
Lietuvos bibliografai
Lietuvos miestų ir rajonų garbės piliečiai
Lietuvos knygotyrininkai